hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նա փաստում է, որ գործում բացակայում է խուլիգանության մեղադրանքը, քանի որ հոդվածի դրդապատճառները լրիվ այլ են և այս դեպքերը խուլիգանություն որակվել չեն կարող:
Ըստ Ղարագյոզյանի, Սիմոնյան ընտանիքն Իջևանի գյուղերից մեկի բնակիչներն են, երեկ եկել էին Իջևան՝ առևտուր անելու, ճանապարհին խցանում է եղել, տեսել են հավաքված մարդկանց, իջել են մեքենայից, մոտեցել մասնակիցներին, որ տեսնեն, թե ինչ է կատարվում: Կարճ ժամանակ անց, սակայն լքել են տարածքն ու վերադարձել: Ուշ գիշերին տանից բերման են ենթարկել Սիմոնյանին և նրա երկու որդիներին.
Սիմոնյաններին տանից դուրս են հանել ժամը 05:30-ի սահմաններում և Երևան՝ Վեցերորդ վարչություն հասցրել 07:00-ին: Արձանագրության մեջ, սակայն. բերման ենթարկելու ժամը ֆիքսված է Երևան հասնելու պահից, այնինչ նրանք անազատության մեջ են եղել 05:30-ից:
«Վերացական և շաբլոնային ձերբակալություն էր, ինչպես նախորդ իշխանությունների ժամանակ էր տեղի ունենում, նույնը կատարվում է այսօր՝ Իջևանում»,- նշեց նա և հավելեց, որ այս պահին բողոք է ներկայացնում դատարան՝ իր վստահորդի իրավունքների ոտնահարման հիմքով:
Փաստաբանը, դատապարտելով ցանկացած տեսակի բռնություն, մատնանշում է, որ բռնություն է կիրառվել ոչ միայն ոստիկանների նկատմամբ, այլև քաղաքացիների, սակայն Ոստիկանությունը բախումը ներկայացնում է միակողմանի.
«Պետք է տարվի օբյեկտիվ և լրիվ քննություն, այլ ոչ թե զոհի կարգավիճակում դնել միայն ոստիկաններին և լռել»:
Մարդու իրավունքների պաշտպանի հանձնարարությամբ երկու աշխատանքային խումբ վաղ առավոտից գտնվում են Ոստիկանության կազմակերպված հանցավորության դեմ պայքարի գլխավոր վարչությունում: Նրանք տեսակցում են բերման ենթարկված և ձերբակալված քաղաքացիներին: Այլ մանրամասներ ՄԻՊ-ից Forrights-ին չտրամադրեցին.
«Մեր աշխատակիցները դեռ չեն վերադարձել դեպքի վայրից: Մանրամասներ սպասեք ավելի ուշ»:
Հիշեցնենք, որ երեկ Իջևանում մի քանի տասնյակ քաղաքացիներ փակել էին միջպետական ավտոմայրուղին՝ բողոքելով անտառահատումների արգելքի դեմ: Բախումները սկսվել են, երբ ոստիկանները փորձել են բացել։ ճանապարհը: Ցուցարարներն ընդդիմացել էին և քարերով ու փայտերով գրոհել ոստիկանաների վրա. վերջիններս հետ են նահանջել:
Բախումների արդյունքում կա 19 բերման ենթարկված անձ, տուժել է 12 ոստիկան, հիվանդանոց դիմել՝ 1 ցուցարար: Ըստ Քննչական կոմիտեի՝ 13 անձ ձերբակալվել է, ՀՀ ՔԿ Տավուշի մարզային քննչական վարչությունում հարուցվել է քրեական գործ՝ ՀՀ քրեական օրենսգրքի 258-րդ հոդվածի 3-րդ մասի 1-ին կետով, 258-րդ հոդվածի 4-րդ մասով, 316-րդ հոդվածի 1-ին մասով և 316-րդ հոդվածի 2-րդ մասով:
Այս պահի դրությամբ լարված իրավիճակը դեռ շարունակվում է Իջևանում: Մասնակի բացվել է միջպետական ճանապարհը: Երեկվանից դեպքի վայրում է ՀՀ ոստիկանապետ Վալերիյ Օսպիյանը: Բախումների վերաբերյալ նա հայտարարել է, որ Իջևանում ոստիկանության գործողությունները բխել են օրենքից և եղել են համարժեք:
Իջևանյան դեպքերին է անդրադարձել է նաև ՀՀ վարչապետ Նիկոլ Փաշինյանը:
«Ապօրինի ծառահատումները կասեցնելու ենք ամենայն վճռականությամբ: Երեկվա դեպքերի մեղավորները ինչպես նաեւ ապօրինի ծառահատումների կազմակերպիչները պիտի պատժվեն խստությամբ»,- ֆեյսբուքյան իր էջում գրել է Փաշինյանը:
Նախորդ նյութըՔաղաքական հասարակության պահանջը ՀՀ իշխանություններին
Հաջորդ նյութըՍԴ-ն կասեցնում է Քոչարյանի գործի վարույթներն ու դիմում ՄԻԵԴ-ին ու Վենետիկի հանձնաժողովին
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.